Siisu sai oma ussipasta ka juba kätte ja kuna ta lõpuks ise ka süüa suvatseb, hakkab kodugi mägede tagant paistma. Usume, et nüüd, kus toit taldrikul ka söödavaks muutus   hakkab kõik see vägi hoopis kiiremini kasvama. Ah jaa, nohu suutis ka kogu see kassipojavägi ka endale hankida. Kust???? Nohu ei ole küll eluohtlik, kuid  kassidel käib see asi veidi teistmoodi kui inimestel, sest nuusata nad ei oska ja tüsistub silmadesse põletikuga. Nii toimuski viimasel nädalal kaks korda ööpäevas aktsioon - ROHU VÕTMISE AEG!! 8 kassipoega ja kaks emakassi said oma rohuportsud sisse, silmad salvitatud, vitamiinipasta suhu. Praegu ei kosta ühestki puurist - aptsihh´i ja vastu vaatavad säravad ning meresinised kassilapse silmad. Ei ühtegi vesist nina ega silma. Järgmine nädal toob kindlasti juba terve rida positiivseid üllatusi ja sportlikke  saavutusi.